บอร์ด TRUE ไฟเขียวออกหุ้นกู้ 2.8 แสนล้าน-ตั๋วบีอี 8 พันล้าน นำเงินขยายลงทุน
บอร์ด TRUE เตรียมชงผู้ถือหุ้นไฟเขียวออกหุ้นกู้ วงเงินไม่เกิน 280,000 ล้านบาท และเสนอขายตั๋วแลกเงิน จำนวนไม่เกิน 8,000 ล้านบาท หวังนำเงินใช้ขยายการลงทุน ชำระคืนหนี้สินเดิม และใช้เป็นทุนหมุนเวียนบริษัท
บอร์ด TRUE เตรียมชงผู้ถือหุ้นไฟเขียวออกหุ้นกู้ วงเงินไม่เกิน 280,000 ล้านบาท และเสนอขายตั๋วแลกเงิน จำนวนไม่เกิน 8,000 ล้านบาท หวังนำเงินใช้ขยายการลงทุน ชำระคืนหนี้สินเดิม และใช้เป็นทุนหมุนเวียนบริษัท
13 มี.ค. 2566

บริษัท ทรู คอร์ปอเรชั่น จํากัด (มหาชน) หรือ TRUE เปิดเผยว่า ที่ประชุมคณะกรรมการบริษัทวันนี้ มีมติเห็นชอบให้เสนอเรื่องการออกและเสนอขายหุ้นกู้ต่อที่ประชุมสามัญผู้ถือหุ้น ประจำปี 66 เพื่อพิจารณาอนุมัติ โดยบริษัทฯ มีความประสงค์ที่จะระดมเงินโดยการออกและเสนอขายหุ้นกู้ ในวงเงินจำนวนไม่เกิน 280,000 ล้านบาท
ทั้งนี้มีวัตถุประสงค์เพื่อใช้ในการประกอบธุรกิจทั่วไป เช่น การลงทุน การขยายธุรกิจ การชําระคืนหนี้สินเดิม (Refinance) ตลอดจนเพื่อเป็นเงินทุนหมุนเวียนของบริษัทฯ และบริษัทย่อย
นอกจากนี้คณะกรรมการยังมีมติอนุมัติออกและเสนอขายตั๋วแลกเงินจำนวนไม่เกิน 8,000 ล้านบาท เพื่อใช้ในการประกอบธุรกิจทั่วไป การลงทุน การขยายธุรกิจ การชำระคืนหนี้สินเดิม ตลอดจนเพื่อเป็นเงินทุนหมุนเวียนของบริษัท
อนึ่ง บริษัทมีมติให้กำหนดวันประชุมสามัญผู้ถือหุ้น ประจำปี 66 ในวันที่ 28 เมษายน 2566 เวลา 14.00 น. โดยเป็นการจัดประชุมผ่านสื่ออิเล็กทรอนิกส์ (E-AGM)